టాలీవుడ్‌
‘గృహం’ దర్శకుడితో రానా
తెలుగుతో పాటు తమిళం, హిందీ భాషల్లో నటిస్తూ బిజీబిజీగా గడుపుతున్న యువ కథానాయకుడు రానా మరో చిత్రానికి పచ్చజెండా ఊపారు. సిద్ధార్థ్‌తో ‘గృహం’ చిత్రం తీసి విజయాన్ని అందుకొన్న యువ దర్శకుడు మిలింద్‌ రావ్‌ చెప్పిన కథ రానాకి నచ్చింది. ఈ కలయికలో సినిమా ఆగస్టు నుంచి సెట్స్‌పైకి వెళ్లనుంది. విశ్వశాంతి పిక్షర్స్‌ పతాకంపై గోపీ ఆచంట నిర్మిస్తున్నారు. ఆయన  మాట్లాడుతూ ‘‘రజనీకాంత్‌ నటించిన ‘బాషా’తో తెలుగు పరిశ్రమకి మా సంస్థ పరిచయమైంది. సుదీర్ఘ విరామం తర్వాత మళ్లీ నయనతార చిత్రం ‘అంజలి సీబీఐ’ని విడుదల చేస్తున్నాం. ఇకపై వరుసగా తెలుగులో సినిమాల్ని నిర్మించనున్నాం. అందులో భాగంగానే రానా - మిలింద్‌ రావ్‌ చిత్రం తెరకెక్కబోతోంది. ‘గృహం’తో ప్రేక్షకుల్ని మెప్పించిన దర్శకుడు మిలింద్‌ రావ్‌, మరో మంచి కథని రానా కోసం సిద్ధం చేశాడు. త్వరలోనే నటీనటులు, సాంకేతిక బృందం వివరాల్ని ప్రకటిస్తాం’’ అన్నారు.
తాజా వార్తలు